Hensikt

Sikre forsvarlig medisinsk oppfølging ved bifunn ved ulike typer utredning som kan gi alvorlig konsekvens.

Målgruppe og avgrensning

Målgruppe:	Leger som utreder, diagnostiserer og behandler pasienter

Avgrensning:	For følgende områder innen Laboratorieklinikken gjelder egne retningslinjer; medisinsk genetiske, farmakologiske og endokrinologiske undersøkelser.

Definisjoner

Bifunn: Resultater av klinisk undersøkelse, laboratorieundersøkelse, bildediagnostisk undersøkelse eller annen undersøkelse som gir funn utover det som var forventet i henhold til indikasjonen for undersøkelsen. Oppfølgingen av bifunn gjøres på bakgrunn av en medisinsk vurdering.

Henvisende lege: Den legen som har henvist pasienten til en undersøkelse. Henvisende lege kan være en lege på Haukeland universitetssjukehus, lege fra annet sykehus, avtalespesialist eller fastlege.

Gjennomføring

Situasjon	Situasjonsbeskrivelse	Informasjon og dokumentasjon1	Oppfølging
1	Bifunn som åpenbart er en normalvariant eller har sammenheng med tidligere sykdom, skade eller behandling uten at det medfører behov for oppfølging	Funnet beskrives og eventuelle vurderinger dokumenteres i pasientens journal/epikrise. Pasienten informeres om funnet av henvisende lege eller den enhet som har pasientansvaret.	Ingen oppfølging nødvendig.
2	Bifunn av en mindre alvorlig tilstand der det likevel kan være behov for nærmere undersøkelse og oppfølging	Funnet beskrives og eventuelle vurderinger dokumenteres i pasientens journal/epikrise. Pasienten informeres om funnet av henvisende lege eller den enhet som har pasientansvaret.	Oppfølgingen foretas hos pasientens fastlege eller enhet ved sykehuset ved nye henvisninger til aktuelle undersøkelser.
3	Bifunn som medfører fare for forverring og/eller prognosetap, og/eller andre sykdommer som er behandlingskrevende og som kan gi alvorlige konsekvenser for pasientens helsetilstand dersom pasienten ikke kommer under snarlig undersøkelse og behandling	Funnet beskrives og eventuelle vurderinger dokumenteres i pasientens journal/epikrise. Den som oppdager bifunn må forsikre seg om at henvisende lege eller den enhet som har pasientansvaret, har lest og forstått beskrivelse av bifunnet. Kommunikasjonen skal dokumenteres i journal, enten direkte i DIPS eller via undersøkelsesbeskrivelser. Pasienten informeres om funnet av henvisende lege eller den enhet som har pasientansvaret.	Henvisende lege eller den enhet som har pasientansvaret skal henvise pasienten til oppfølging hos aktuell spesialisthelsetjeneste.
Dersom bifunnet oppdages ved radiologisk undersøkelse eller annen laboratorieundersøkelse beskrives bifunnet i radiologisvar/laboratoriesvar av radiolog/laboratorielege. Henvisende lege eller den enhet som har pasientansvaret må sørge for at funnet beskrives i epikrise. Radiologisvar, røntgenbilder og laboratoriesvar overføres ikke til pasientens journal på helse-norge.no

Referanser

Eksterne referanser

1.9.1 Helsepersonelloven - Lov om helsepersonell m.v